2023-جو ایلده امریکا قاره سینی کئچمه‌یه چالیشان 1433 غیری-قانونی کوچمن هلاک اولوب.
اولوسلار آراسی کوچ تشکیلاتی (IOM) بو ایل امریکا قاره سی‌نین چول لری، چای‌لارینی و اوجقار اراضی‌لرینی کئچمه‌یه چالیشان 1433 غیری-قانونی مهاجیرین اؤلومونو سندلشدیریب و بو، 2014-جو ایلدن بری بولگه ده ان یوکسک اؤلوم حالی اولوب.
اولوسلار آراسی کوچ تشکیلاتیندان وئریلن یازیلی معلوماتا گؤره، قوزیی و گونئی امریکا آراسیندا کئچمک ایستیرکن اؤلن‌لرین دقیق سایی معلوم دئییل. اولوسلار آراسی کوچ تشکیلاتی‌نین "ایتکین مهاجیرلر" لاییحه‌سی‌نین قئیدلرینه گؤره، 2014-2022-جی ایللرده بؤلگه‌ده‌کی چول لری، چای‌لاری و اوجقار اراضی‌لری کئچمه‌یه جهد ائدن 7495 نفر حیاتینی ایتیریب. بو ایل 1433 غیری-قانونی مهاجیرین اؤلومو 2014-جو ایلدن بری بؤلگه‌ده ان یوکسک اؤلوم سایی کیمی قئیده آلینیب.
"ایتکین مهاجیرلر" لاییحه‌سینه نظارت ائدن قلوبال معلومات اینستیتوتو (GDI)، حیاتینی خلاص ائتمک، معلومات‌لارین توپلانماسی‌نین یاخشیلاشدیریلماسی و ساغ قالان‌لارین عائله‌لرینه دستک اولماق اوچون بو هفته امریکا-دا ایتکین مهاجیرلر شبکه‌سینی ایشه سالا‌جاق. بو شبکه غیری-قانونی کوچمن لرین اؤلوم و ایتکین دوشمه‌لری ایله باغلی معلومات‌لارین توپلانماسی و موبادیله‌سی اوچون میللی و بولگه‌سل ایمکان‌لاری گوجلندیرمک مقصدی داشیییر.
"ایتکین کوچمن لر" لاییحه‌سی مووافیق تشکیلات‌لاری و شخص‌لری بو تشببوسو و اونون امریکا قاره سینده مهاجیرلرین اوزلشدیگی پروبلئم‌لرین حلی ایستیقامتینده سعی‌لرینی دستکلمه‌یه چاغیریب.
